Dovžanska

Dovžanska (ukraiņu: Довжанськ) ir apgabala pakļautības pilsēta Ukrainas austrumos Luhanskas apgabalā. Izvietojusies apgabala dienvidos, Dovžanskas rajona centrs (rajonā neietilpst). Dovžanskas pilsētas padomei pakļauta Vozneseņivkas pilsēta un pieci ciemati: Volodarska, Kaļiņinska, Komsomoļska, Leņinske, Šahtarske (kopā 83,8 km², 98 436 iedzīvotāji (2012)). Pilsēta izveidota 1938. gadā, apvienojot vairākus ogļraču un metalurgu ciematus. Nosaukta par godu revolucionāram Jakovam Sverdlovam par Sverdlovsku (ukraiņu: Свердловськ). 2016. gadā pārdēvēta tagadējā vārdā. Mūsdienās akmeņogļu ieguves, metalurģijas un mašīnbūves centrs. Kopš 2014. gada pilsētu kontrolē pārņēmuši neatzītās Doneckas tautas republikas spēki, kas turpina lietot pilsētas veco nosaukumu. Atsauces Ārējās saites Vikikrātuvē par šo tēmu ir pieejami multivides faili. Skatīt: Dovžanska. Encyclopædia Britannica raksts (angliski) Visuotinė lietuvių enciklopedija raksts (lietuviski)